ইয়েরুকালা জনগোষ্ঠী
ইয়েরুকালা বা এরুকালা বা এরুকুলা হল একটি আদিবাসী সম্প্রদায় যাদের প্রাথমিকভাবে অন্ধ্রপ্রদেশ এবং তেলেঙ্গানায় দেখতে পাওয়া যায়। ২০১১ সালের আদমশুমারি অনুসারে ইয়েরুকালা উপজাতির জনসংখ্যা হল ৫,১৯,৩৩৭ জন। এই সম্প্রদায়ের মধ্যে মোট সাক্ষরতার হার হল ৪৮.১২%। তাদের অধিকাংশই দক্ষিণ উপকূলীয় অন্ধ্র এবং রায়লসীমায় বাস করে, তেলেঙ্গানায় এই সম্প্রদায়ের অল্প কিছু মানুষ বাস করে। তাদের স্থানীয় ভাষা হল তামিল ভিত্তিক ইয়েরুকালা, কিন্তু এখন বেশিরভাগই তেলুগু ভাষায় কথোপকথন চালায়। অভ্যাসগত অপরাধী নাম দিয়ে ব্রিটিশরা তাদের সঙ্গে দুর্ব্যবহার করত, এবং তাদের ফৌজদারি উপজাতি আইনের অধীনে রাখা হয়েছিল, যদিও তাদের মধ্যে অপরাধীর সংখ্যা কমই ছিল এবং সম্ভবত তাদের যাযাবর জীবনধারার জন্য তাদের লক্ষ্য করা হয়েছিল।